Diari Oficial de la Generalitat Valenciana


Sumari del DOGV 4521, del 13-06-2003 (2003/6582)

ACORD de 16 de maig de 2003, de la Comissió Territorial d'Urbanisme de Castelló, relatiu a la correcció d'errors en la modificació puntual del Pla General Madrigal I del municipi de Vila-real.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4521

Data del DOGV
:   13-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6582


Data del document
:   16-05-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Correcció d'errades

 Descriptors 

:   * Vila-real
    * pla d'urbanisme

ACORD de 16 de maig de 2003, de la Comissió Territorial d'Urbanisme de Castelló, relatiu a la correcció d'errors en la modificació puntual del Pla General Madrigal I del municipi de Vila-real. [2003/6582]
  
Vist l'expedient relatiu a la correcció d'errors en la modificació puntual del Pla General Madrigal I del municipi de Vila-real, i de conformitat amb els següents,
  
Antecedents
  
Primer
  
El ple de l'Ajuntament de Vila-real, en la sessió de 25 de novembre de 2002, va acordar exposar al públic la modificació, la qual cosa es va portar a terme mitjançant anuncis publicats en el periòdic Levante d'11 de desembre de 2002 i en el Diari Oficial de la Generalitat Valenciana, de 16 de desembre de 2002.
  
Transcorregut el període d'informació al públic, durant el qual es va formular una al·legació, el ple va aprovar provisionalment la modificació en la sessió de 17 de març de 2003.
  
Segon
  
El projecte consta de memòria i plànols.
  
Tercer
  
L'objecte del document és rectificar els errors haguts en el projecte de modificació puntual del Pla General de Vila-real Madrigal I, aprovat definitivament per Acord de la Comissió Territorial d'Urbanisme de Castelló, de 26 de juliol de 2001.
  
En concret, es tracta del següent:
  
a). Modificar l'error existent en la redacció del document de modificació del Pla General Madrigal I aprovat, ja que no s'han arreplegat gràficament les al·legacions formulades per Pascual Cabedo Bernat i Concepción Broch Font, relatives a determinades alineacions, durant el període d'informació al públic de la modificació, les quals van ser estimades pel ple de l'Ajuntament en l'acord adoptat en la sessió de 30 d'abril de 2001, relatiu a l'aprovació provisional de la citada modificació.
  
Esta rectificació de l'error, que afecta l'àrea de repartiment número 10, implica un augment de la superfície neta i de l'edificabilitat total de 74,75 m² de sostre, i una minoració de la superfície viària, sense que això represente modificació de l'aprofitament tipus.
  
b) Modificar l'error detectat en l'assignació de m² de zona verda a cada una de les unitats d'execució de l'àrea de repartiment número 11 i unitats d'execució número 10, sense que això comporte una modificació de la superfície total de la zona verda.
  
Quart
  
No s'han emés informes sectorials.
  
Fonaments de dret
  
Primer
  
La tramitació de la present modificació de l'homologació de l'àrea de la carretera d'Onda del Pla General de Vila-real ha sigut correcta, de conformitat amb el que establix l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant LRAU), així com en l'article 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre (en avant RPCV).
  
La correcció de l'error ha sigut sotmesa al procediment de modificació del planejament, la qual cosa s'estima correcta, ja que, com ha indicat el Tribunal Suprem en sentència de 18 d'octubre de 2001 (RA 8385) i recorda encertadament l'Ajuntament, la correcció d'errors efectuada mitjançant una simple resolució específica de rectificació només procedix quan l'error és material, i s'han de seguir, al contrari, els tràmits legalment establits per a la modificació de l'instrument de planejament en què hi ha l'error quan este és intel·lectual o de concepte.
  
Segon
  
La documentació està completa, en compliment del que disposa l'article 27 en relació amb el 55.1 de la LRAU, així com en l'article 45 i següents del RPCV.
  
Tercer
  
Donat els termes en què es planteja la modificació, que en realitat no fa una altra cosa que esmenar un error en la modificació del Pla General Madrigal I aprovada al seu dia, no hi ha cap obstacle legal per a l'aprovació definitiva.
  
Quart
  
De conformitat amb el que establixen els articles 8.a i 9 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme que en el cas de municipis de menys de 50.000 habitants, com és el cas de Vila-real, tindrà efectes de resolució executòria.
  
En virtut de tot el que antecedix, la Comissió Territorial d'Urbanisme de Castelló acorda aprovar definitivament el document de correcció d'error de la modificació puntual del Pla General de Vila-real Madrigal I.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.
  
Castelló, 16 de maig de 2003.- El secretari de la Comissió Territorial d'Urbanisme: Fernando Renau Faubell.